ICHI พุ่งแรง 6% รับกำไรไตรมาส 3 โตกระฉูด 50% เฉียด 200 ลบ.
ICHI ราคาบวกแรง 6% ขานรับกำไรไตรมาส 3 โตกระฉูด 50% เฉียด 200 ลบ. รับรายได้เพิ่ม หนุนงวด 9 เดือนกำไร 448 ลบ. โต 8% จากปีก่อนกำไร 414 ลบ.
ICHI ราคาบวกแรง 6% ขานรับกำไรไตรมาส 3 โตกระฉูด 50% เฉียด 200 ลบ. รับรายได้เพิ่ม หนุนงวด 9 เดือนกำไร 448 ลบ. โต 8% จากปีก่อนกำไร 414 ลบ.
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10:03 น. อยู่ที่ระดับ 11.10 บาท บวก 0.60 บาท หรือ 5.71% สูงสุดที่ระดับ 11.30 บาท ต่ำสุดที่ระดับ 11.00 บาท ด้วยมูลค่าการซื้อขาย 95.72 ล้านบาท

โดยราคาหุ้น ICHI ปรับตัวเพิ่มขึ้นวันนี้ หลังรายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทมีรายได้จากการขาย 1.66 พันล้านบาท เพิ่มขึ้น 505.3 ล้านบาท เติบโต 43.6% จากงวดเดียวกันของปีก่อนที่มีรายได้ 1.15 พันล้านบาท โดยยอดขายในประเทศเพิ่มขึ้น 51.7% เนื่องจากตลาดชาพร้อมดื่มในประเทศมีการเติบโต และการปรับแผนการส่งเสริมการขายของบริษัททำให้การกระจายสินค้าครอบคลุมเพิ่มขึ้น